**ADATKEZELÉSI TÁJÉKOZTATÓ**

***Intézményünk kiemelt figyelmet fordít ügyfeleink és partnereink adatkezelésre, kérjük ismerjék meg szabályzatunkat.***

**Bevezető**

***Jelen dokumentum a felnőtt-, és hatósági képzési, valamint vizsgaszervezői tevékenységünk során alkalmazandó adatok kezelését foglalja össze, különös tekintettel az EURÓPAI PARLAMENT ÉS A TANÁCS (EU) a természetes személyeknek a személyes adatok kezelése tekintetében történővédelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló) 2016/679 rendeletében (GDPR), továbbá az információs önrendelkezési jogról és az információszabadságról szóló 2011. évi CXII. törvényben (Infotv.) foglaltakra.* Adatkezelő jelen dokumentumban tájékoztatja azokat a természetes személyeket, akinek személyes adatait az általa folytatott tevékenység során kezeli.**

1. **Adatkezelő**

Adatkezelő intézmény neve: **Debreczeni Márton Mezőgazdasági és Élelmiszeripari Szakgimnázium és Szakközépiskola** *(továbbiakban, mint Adatkezelő)*

Adatkezelő képviselőjének neve: Tóth Lászlóné igazgató

Cím: 3533 Miskolc, Bolyai Farkas u. 10.

Telefonszám: 46/439-278

E-mail cím: dmszki@gmail.com

* 1. **Az adatkezelés jogalapja**

Az Adatkezelő a felnőttképzésről szóló 2013. évi LXXVII. törvény (továbbiakban: Fktv.) szerint felnőttképzési tevékenységet folytat, amelyhez nélkülözhetetlen a képzésben résztvevő személy adatait vezetni.

Az EU természetes személyeknek a személyes adatok kezelése tekintetében történő védelméről szóló 2016/679 RENDELETE (a továbbiakban: GDPR), továbbá az információs önrendelkezési jogról és az információszabadságról szóló 2011. évi CXII. törvény (továbbiakban: Info. törvény) részletesen szabályozzák az adatkezelés elveit, folyamatait. A GDPR 13. cikke alapján az Adatkezelő tájékoztatni köteles az érintettet az adatkezelés céljáról és jogalapjáról, valamint az adatkezelést érintő egyéb lényeges körülményekről, ezen kötelezettségének Adatkezelő jelen tájékoztatásával tesz eleget.

Az adatkezelés a felnőttképzésben, hatósági képzésben és egyéb Adatkezelő által szervezett rendezvényeken, programokon részvevő, oktatásban részesülő személyek vonatkozásában.

* + 1. Adatkezelő a képzésben részvevő természetes személyek személyes adatait a GDPR 6. cikke b) bekezdésében foglalt jogalapon alapulóan kezeli annak okán, mert az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges.
    2. A GDPR 6. cikke c) bekezdés szerint az adatkezelőre vonatkozó jogi kötelezettség teljesítéséhez szükséges adatkezelésről rendelkezik. Az adatkezelőre vonatkozó jogi kötelezettséget egy részt az Fktv. 21. § (1) bekezdése írja elő.
    3. Az Agrárgazdasági képzések és felkészítő tréningek című (VP1-1.1.1-17 kódszámú) felhívás (a továbbiakban: Felhívás), valamint a 2014-2020. programozási időszakban az egyes európai uniós alapokból származó támogatások felhasználásának rendjéről szóló 72/2014. (XI. 5.) Korm. rendelet.
  1. **Az adatkezelés célja**
     1. Az érintettek által megadott adatok kezelésének célja, az adatkezelés jogalapjánál meghatározott szerződéses jogviszony létesítéséhez szükséges beazonosítás, adategyeztetés és jogosultságvizsgálat, a szerződéses jogviszony teljesítése, dokumentálása, pénzügyi teljesítése.
     2. Az adatkezelés célja továbbá a támogató részére történő elszámolás, a Felhívás és Támogatói Okirat által meghatározott formában és módon.
     3. Adatkezelő képzési tevékenysége során a szerződő oktatók és vizsgáztatók adatait kezeli, oktatói minősítő rendszert működtet, melyben az oktatóval kötött szerződéses jogviszony teljesítéséhez szükséges személyes adatokon kívül kezeli az oktató munkájának minősítését, az oktató által átadott önéletrajzot, végzettséget igazoló diplomamásolatot.
  2. **A személyes adatok megadásának módja**
     1. Az Fkt. előírása szerint a képzésben résztvevő köteles adatait aláírt jelentkezési lapon benyújtani a képzőintézménynek. A résztvevő ezen dokumentumon nyilatkozatot tesz arról, hogy az intézmény adatkezelési rendszerét megismerte és azt el is fogadta. A személyes adatok megadására az Fktv. által előírt felnőttképzési szerződés megkötése miatt szükséges, amely az érintett jogosultságának ellenőrzését követően jön létre.
     2. Az érintett által igénybevett felnőttképzési/hatósági képzési szolgáltatás során az érintett jelenlétét, a képzési programban meghatározott teljesítését az Adatkezelő nyilvántartja.
     3. A Vidékfejlesztési Program Irányító Hatósága (a továbbiakban: Támogató), valamint a Magyar Államkincstár kötelezi az Adatkezelőt arra, hogy a képzésen résztvevőkről fénykép készüljön.
     4. Videó felvétel és hangrögzítés készülhet azzal a céllal, hogy a projekt széles körben nyilvánosságot kapjon.
  3. **A kezelt adatok köre**

Az adatkezelő az Fktv. 21. § (1) bekezdése szerint előírt, valamint a 2.3.3. pont szerint meghatározott adatokon felül a képzést igénybe vevő természetes személyek és a képzési kötelezett egyéb jogalanyok érdekében eljáró természetes személyek alábbi adatait kezeli:

* + 1. A magánszemély esetén: adóazonosító jel, vezetéknév, keresztnév, születési név, születési hely, születési idő, anyja neve, TAJ szám, e-mail cím, telefonszám, Ügyfél-nyilvántartási azonosító („MÁK azonosító szám”), legmagasabb iskolai végzettség, állampolgárság, neme, személyi igazolvány szám, lakcím, megye, képzésben résztvevő munkaerőpiaci státusza, TEÁOR kód, vállalkozói vagy őstermelői igazolvány szám, adószám
    2. Cég esetén: cég törvényes képviselőjének neve, cég törvényes képviselőjének beosztása, a cég székelyének címe, a képviseletre jogosul vezeték és keresztneve, e-mail címe és telefonszáma.
    3. Adatkezelő fénymásolatot készíthet a képzésre jelentkezett személy személyi igazolványáról, lakcímkártyájáról, jogosítványáról, adóazonosító kártyájáról, TAJ kártyájáról, legmagasabb iskolai végzettségéről.
    4. Megőrizheti orvosi alkalmassági igazolását.
    5. A képzés zárását követően az azt igazoló tanúsítvány, bizonyítvány másolata.
  1. **Az adatkezelés időtartama**

Az Adatkezelő a Fktv. 21. § (6) bekezdés alapján öt évig kezeli a felnőttképzésben résztvevő érintettek személyes adatait. A felnőttképzési tevékenység során keletkező számviteli bizonylatok tekintetében a számvitelről szóló 2000. évi C. törvény 8 évi megőrzési kötelezettséget ír elő az adatkezelő gazdálkodó szerv számára. Az adatkezelési határidőt követően az Adatkezelő gondoskodik az adatok megsemmisítéséről, egyrészt a papíralapú dokumentáció adatvédelmi előírásoknak megfelelő selejtezéséről, másrészt a kialakítandó informatikai rendszerben tárolt személyes adatok törléséről.

* 1. **A személyes adatokhoz hozzáférő személyek, adatfeldolgozók és adattovábbítások**
     1. Az érintett személyes adataihoz a munkafolyamataik elvégzéséhez szükséges mértékben és ideig az Adatkezelő munkatársai férhetnek hozzá.
     2. Az érintett személyes adataihoz hozzáférhetnek az Adatkezelő által a felnőttképzési tevékenység megvalósításában szerződés jogviszony alapján közreműködő jogalanyok, így különösen az oktató és vizsgáztatók.
     3. A képzési tevékenység és a projekt megvalósításának és a megvalósítás szabályosságának igazolása és ellenőrzése keretében az érintettek személyes adatait az Adatkezelő a Támogató vagy megbízottja, az Állami Számvevőszék, a Kormányzati Ellenőrzési Hivatal, a felnőttképzési hatóság, továbbá jogszabályban meghatározott egyéb hatóságok számára továbbítja.
     4. Az Adatkezelő az adatokat külsős szakértőjének, vagy más vizsgaszervezőnek átadhatja a hatékony munkavégzés céljából.
     5. Az Adatkezelő felnőttképzési tevékenységének megvalósítása során adatfeldolgozókat vesz, illetve vehet igénybe a postai kiértesítéshez, az webes felület üzemeltetéséhez és egyéb támogató tevékenységhez (pl. könyvelés).

**7. Az érintetti jogok gyakorlása során hozott adatkezelői intézkedések**

A jelen pontokban foglalt érintetti jogok gyakorlása során az adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja az érintettet az érintett kérelmének nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható.

A határidő meghosszabbításáról az adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az érintettet. Ha az adatkezelő nem tesz intézkedéseket az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be valamely felügyeletihatóságnál, és élhet bírósági jogorvoslati jogával.

Az adatkezelő a tájékoztatást és intézkedést díjmentesen biztosítja. Ha az érintett kérelme egyértelműen megalapozatlan vagy –különösen ismétlődő jellege miatt –túlzó, az adatkezelő, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre ésszerű összegű díjat számíthat fel, vagy megtagadhatja a kérelem alapján történő intézkedést. A kérelem egyértelműen megalapozatlan vagy túlzó jellegének bizonyítása az adatkezelőt terheli. Ha az adatkezelőnek megalapozott kétségei vannak a kérelmet benyújtó természetes személy kilétével kapcsolatban, további, az érintett személyazonosságának megerősítéséhez szükséges információk nyújtását kérhet.

**8. Helyesbítéshez való jog**

Az érintett jogosult arra, hogy kérésére az Adatkezelő késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok –egyebek mellett kiegészítő nyilatkozat útján történő –kiegészítését. Az Adatkezelő minden olyan címzettet tájékoztat a helyesbítésről, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére az adatkezelő tájékoztatja e címzettekről.

**9. Az adathordozhatósághoz való jog**

Az érintett jogosult arra, hogy a rá vonatkozó, általa egy Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, ha az adatkezelés hozzájáruláson, vagy szerződésen alapul; és az adatkezelés automatizált módon történik. Az adatok hordozhatóságához való jog gyakorlása során az érintett jogosult arra, hogy –ha ez technikailag megvalósítható –kérje a személyes adatok adatkezelők közötti közvetlen továbbítását.

**10. Egyéb adatkezeléseinkről, cookiek alkalmazása**

Amennyiben az érintett felkeresi a honlapunkat, akkor az cookie-kat(„sütik"), azaz rövid adatfájlokat helyez el a látogató számítógépén. Ez lehetővé teszi, hogy honlapunk felismerje az érintett által használt eszközt, amikor kapcsolat jön létre az érintett eszköze és a honlapunk között. Az ideiglenes cookie-kat a látogató eszközén honlapunk csak egy adott munkamenet során helyezi el és az a munkamenet befejezésével törlődnek. Honlapunkon alkalmazunk állandó cookie-kat is, amelyek addig a számítógépen maradnak, amíg a látogató le nem törli azt. Holnapunk alkalmaz olyan cookie-t, amely az érintett internetezési szokásairól gyűjt adatokat. Ennek célja, hogy az érintett részére személyre szabott reklámokat jeleníthessünk meg a számítógépén. A honlapunkon alkalmazott sütik a következők:

A cookie neve: Google Analytics

A cookie célja: Összetett statisztikai adatok gyűjtése

A cookie jellege: viselkedésfigyelő

A cookie élettartama: 1 év

Az adatkezelés jogalapja: az érintett hozzájárulása, melyről a GDPR 6. (1) a) pontja rendelkezik, valamint az Infotv. 5. § (1) bekezdésének a) pontja, és az E-kertv. 13/A. § (4) bekezdése.

**11. Az adatbiztonságról**

A személyes adatok védelmét az Adatkezelő az alábbi szervezeti és technikai intézkedésekkel biztosítja:

* belső szabályzatai alapján a személyes adatokhoz csak azon munkatársai férhetnek hozzá, melyek munkavégzéséhez a személyes adatok kezelése elengedhetetlenül szükséges,
* a személyes adatok esetleges papír alapú kezelésére vonatkozó, biztonságot garantáló belső szabályzattal rendelkezik,
* az elektronikusan tárolt személyes adatok védettségét folyamatos vírusvédelemmel, tűzfal és naplózási tevékenység alkalmazásával biztosítja, melyekkel az is ellenőrizhető, hogy a személyes adatokhoz ki és mikor fért hozzá. E megoldások biztosítják az informatikai rendszer számítógépes csalás és betörés elleni védelmét.
* a személyes adatokat belső informatikai rendszerében tárolja székhelyén.
* a személyes adatokat tároló szerverek fizikai védelmét biztonságtechnikai-szervezési megoldásokkal biztosítja.

**12. Jogorvoslati lehetőségek**

Adatkezeléssel kapcsolatos jogai megsértése esetén bírósághoz fordulhat. A per elbírálása a törvényszék hatáskörébe tartozik. A per -az érintett választása szerint –a lakóhelye vagy tartózkodási helye szerinti törvényszék előtt is megindítható.

***Jogorvoslatért fordulhat:***

Nemzeti Adatvédelmi és Információszabadság Hatóság

C ím: 1125 Budapest Szilágyi Erzsébet fasor 22/c.

levelezési cím: 1530 Budapest, Pf.: 5.

telefon: +3613911400

fax: +3613911410

e-mail: [ugyfelszolgalat@naih.hu](mailto:ugyfelszolgalat@naih.hu)

web: www.naih.hu